
Bucureşti, 17.03.2015





                  Nr.4c-3/77/2015
A V I Z

asupra proiectului de Lege pentru modificarea Legii nr.350/2005 privind regimul finanţărilor nerambursabile din fonduri publice alocate pentru activităţi nonprofit de interes general


În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată pentru aviz, care va fi transmis Comisiei pentru buget, finanţe şi bănci, cu proiectul de Lege pentru modificarea Legii nr.350/2005 privind regimul finanţărilor nerambursabile din fonduri publice alocate pentru activităţi nonprofit de interes general, transmis cu adresa nr.P.L.x 195 din 9 martie 2015, înregistrat sub nr.4c-3/77 din 10 martie 2015.



Consiliul Legislativ, cu adresa nr.1034 din 19.09.2014, a avizat favorabil propunerea legislativă.

Senatul, în calitate de primă Cameră sesizată, a adoptat propunerea legislativă în şedinţa din 4 martie 2015.

Obiectul de reglementare al propunerii legislative îl reprezintă modificarea art.4 lit.f) a art.13 din Legea nr.350/2005 privind regimul finanţărilor nerambursabile din fonduri publice alocate pentru activităţi nonprofit de interes general, cu modificările şi completările ulterioare, în scopul asigurării conţinutului finanţării din sume nerambursabile pentru programele de interes naţional, regional sau local.



Examinarea proiectului de lege a avut loc în şedinţa comisiei din data de 17 martie 2015.



În urma dezbaterilor, membrii comisiei au hotărât, cu unanimitate de voturi, avizarea negativă a proiectului de lege.



Prin obiectul de reglementare şi conţinutul său, proiectul de lege face parte din categoria legilor ordinare.



În conformitate cu prevederile art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.
PREŞEDINTE,

Iulian Iancu

Consilier,
Viorela Gondoş
